Adam Koc

Adam Ignacy Koc (naskiĝis la 31-an de aŭgusto 1891 en Suwałki, mortis la 3-an de februaro 1969 en Novjorko) estis pola politikisto, parlamentano, ĵurnalisto, kolonelo de Wojsko Polskie kaj framasono. Koc, kiu havis plurajn militajn pseŭdonimojn (Witold, Szlachetny, Adam Krajewski, Adam Warmiński kaj Witold Warmiński), batalis en polaj unuoj en la unua mondmilito kaj en la pol-soveta milito.

Inter elmigrantaro
Post eksplodo de la dua mondmilito, Koc konsideris transdoni polan oron, konservatan en Pola Banko, al militistaj regopovoj por aĉeto de militaĵoj. La 3-an de septembro 1939 estis nomumita de generlo Aleksander Litwinowicz al posteno pri financoj en Ĝenerala Stabo. Samtempe estis vokita al kuranta militservo. Poste kunpreparis elveturigon el Varsovio de la pola oro per aŭtomobiloj, fiksante kun ties gvidantaro i.a. grandecon de la ŝarĝo kaj datojn de la enŝarĝigo.  Unua transporto foriris al Brześć la 4-an de septembro, la dua – la 5-an de septembro al Lucko tra Lublin.Li mem forlasis Varsovion kun la lasta. Survoje akompanis lin i.a. Henryk Floyar-Rajchman kaj Ignacy Matuszewski, al kiuj transdonis zorgon pri la valora ŝarĝo.

Kategorio:Polaj framasonoj
Kategorio:Polaj politikistoj
Kategorio:Polaj militistoj
Kategorio:Polaj ĵurnalistoj
Kategorio:Oficiroj de la Honora Legio